b"\n_START_ARTICLE_\n\xc3\x80mil\n_START_PARAGRAPH_\n\xc3\x80mil (en \xc3\xa0rab \xd8\xb9\xd8\xa7\xd9\x85\xd9\x84,\xc2\xa0\xca\xbf\xc4\x81mil, en plural \xd8\xb9\xd9\x85\xd8\xa7\xd9\x84,\xc2\xa0\xca\xbfummal) \xc3\xa9s una paraula \xc3\xa0rab que vol dir \xc2\xabagent\xc2\xbb o \xc2\xabactiu\xc2\xbb, i designa al musulm\xc3\xa0 que compleix els deures exigits per la seva fe. El mot designava tamb\xc3\xa9 un oficial del govern, especialment un recol\xc2\xb7lector d'impostos._NEWLINE_Sota els primers califes designava als administradors provincials (al conjunt format per l'amir o governador, el cadi encarregat de la just\xc3\xadcia i el tresor, i els assessors de recaptaci\xc3\xb3 del kharadj); sota els omeies algunes prov\xc3\xadncies foren governades per un \xc3\xa0mil, i en altres l'\xc3\xa0mil era el lloctinent; progressivament les seves funcions van esdevenir principalment relacionades amb les finances. Sota els abb\xc3\xa0ssides algunes prov\xc3\xadncies van estar governades per \xc3\xa0mils per\xc3\xb2 generalment el nom era donat al recol\xc2\xb7lector d'impostos i al segle X era un oficial de finances que tenien tots els amirs o governadors i va romandre amb aquest significat. Sota els selj\xc3\xbacides els \xc3\xa0mils eren governadors civils encarregats dels impostos i les tasques econ\xc3\xb2miques._NEWLINE_Sota els otomans el significat es va perdre en part i es va anomenar \xc3\xa0mils als grans grangers per\xc3\xb2 uns funcionaris subalterns que recol\xc2\xb7lectaven impostos a prov\xc3\xadncia van conservar el nom. A l'\xc3\x8dndia musulmana un \xc3\xa0mil era tamb\xc3\xa9 un administrador de finances i m\xc3\xa9s tard un recol\xc2\xb7lector d'impostos subaltern a les prov\xc3\xadncies."